CELEX: 62018TB0755
Language: mt
Date: 2020-08-20 00:00:00
Title: Kawża T-755/18: Digriet tal-Qorti Ġenerali tal-20 ta’ Awwissu 2020 – FL Brüterei M-V et vs Il-Kummissjoni (“Rikors għal annullament u għad-danni – Agrikoltura bijoloġika – Produzzjoni tal-bhejjem – Regoli ta’ produzzjoni eċċezzjonali applikabbli f’każ ta’ nuqqas ta’ disponibbiltà ta’ input agrikolu bijoloġiku – Użu ta’ annimali mhux bijoloġiċi – Proroga tal-perijodu ta’ applikazzjoni tar-regoli ta’ produzzjoni eċċezzjonali – Nuqqas ta’ impatt dirett – Assenza ta’ ksur ikkaratterizzat biżżejjed ta’ regola ta’ liġi li tikkonferixxi drittijiet lill-individwi – Rikors parzjalment manifestament inammissibbli u parzjalment manifestament nieqes minn kull bażi fil-liġi”)

3.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/10
            
         
      Digriet tal-Qorti Ġenerali tal-20 ta’ Awwissu 2020 – FL Brüterei M-V et vs Il-Kummissjoni
      (Kawża T-755/18) (1)
      
      (“Rikors għal annullament u għad-danni - Agrikoltura bijoloġika - Produzzjoni tal-bhejjem - Regoli ta’ produzzjoni eċċezzjonali applikabbli f’każ ta’ nuqqas ta’ disponibbiltà ta’ input agrikolu bijoloġiku - Użu ta’ annimali mhux bijoloġiċi - Proroga tal-perijodu ta’ applikazzjoni tar-regoli ta’ produzzjoni eċċezzjonali - Nuqqas ta’ impatt dirett - Assenza ta’ ksur ikkaratterizzat biżżejjed ta’ regola ta’ liġi li tikkonferixxi drittijiet lill-individwi - Rikors parzjalment manifestament inammissibbli u parzjalment manifestament nieqes minn kull bażi fil-liġi”)
      (2020/C 371/09)
      Lingwa tal-kawża: il-Ġermaniż
      
         Partijiet
      
      
         Rikorrenti: FL Brüterei M-V GmbH (Finkenthal, il-Ġermanja), Erdegut GmbH (Finkenthal), Ökofarm Groß Markow GmbH (Lelkendorf, il-Ġermanja) (rappreżentant: H. Schmidt, avukat)
      
         Konvenuta: Il-Kummissjoni Ewropea (rappreżentanti: A. Dawes, B. Eggers u B. Hofstötter, aġenti)
      
         Suġġett
      
      Minn naħa, talba abbażi tal-Artikolu 263 TFUE u intiża għall-annullament tal-Artikolu 1(4) tar-Regolament ta’ Implimentazzjoni tal-Kummissjoni (UE) 2018/1584 tat-22 ta’ Ottubru 2018 li jemenda r-Regolament (KE) Nru 889/2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta’ prodotti organiċi fir-rigward tal-produzzjoni, it-tikkettar u l-kontroll organiku (ĠU 2018, L 264, p. 1), u, min-naħa l-oħra, talba abbażi tal-Artikolu 268 TFUE u intiża għal kumpens, l-ewwel nett, għad-dannu allegatament subit mir-rikorrenti minħabba l-adozzjoni tal-artikolu msemmi u, it-tieni nett, għad-dannu allegatament subit minn FL Brüterei M-V minħabba n-nuqqas tal-Kummissjoni milli tħares l-osservanza min-naħa tal-awtoritajiet tal-Pajjiżi l-Baxxi tal-Artikolu 42 tar-Regolament tal-Kummissjoni (KE) Nru 889/2008, tal-5 ta’ Settembru 2008, li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta’ prodotti organiċi fir-rigward tal-produzzjoni, it-tikkettar u l-kontroll organiku (ĠU 2008, L 250, p. 1).
      
         Dispożittiv
      
      
                  1)
               
               
                  Ir-rikors huwa miċħud.
               
            
                  2)
               
               
                  FL Brüterei M-V GmbH, Erdegut GmbH u Ökofarm Groß Markow GmbH huma kkundannati għall-ispejjeż.
               
            
         (1)  ĠU C 93, 11.3.2019.